|  |  |  |  |  |
| --- | --- | --- | --- | --- |
|  | **OBEC DRAVCE** | | | Výtlačok číslo: 1/1 |
| **Všeobecne záväzné nariadenie**  **(VZN)** | | | Číslo nariadenia:  **3/2017** |
| **ktorým sa mení a dopĺňa Všeobecné záväzné nariadenie č. 3/2014 o miestnych daniach a miestnom poplatku za komunálne odpady a drobné stavebné odpady na území obce Dravce.** | | | | |
| Návrh VZN vyvesený / zvesený na úradnej tabuli a webe obce dňa: | | | | **28.11.2017 / 14.12.2017** |
| *Lehota na predloženie pripomienok k návrhu VZN do (včítane):* | | | | **08.12.2017** |
| *Doručené pripomienky (počet) :* | | | |  |
| *Vyhodnotenie pripomienok k návrhu VZN uskutočnené dňa:* | | | |  |
| *Vyhodnotenie pripomienok k návrhu VZN doručené poslancom dňa:* | | | |  |
| **Dátum schválenia VZN** | | **Číslo uznesenia** | **Dátum vyvesenia / zvesenia na úradnej tabuli** | **Dátum účinnosti** |
|  | |  |  |  |

....................................................................

Peter Faltin, starosta obce

Obecné zastupiteľstvo v Dravciach na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“) vydáva pre územie obce Dravce toto

**VŠEOBECNE ZÁVÄZNÉ NARIADENIE OBCE DRAVCE**

**č. 3/2017**

**ktorým sa mení a dopĺňa Všeobecné záväzné nariadenie č. 3/2014 o miestnych daniach a miestnom poplatku za komunálne odpady a drobné stavebné odpady na území obce Dravce.**

**PRVÁ ČASŤ - Predmet úpravy**

Všeobecne záväzné nariadenie č. 3/2014 o miestnych daniach a miestnom poplatku za komunálne odpady a drobné stavebné odpady na území obce Dravce v znení neskorších nariadení sa mení a dopĺňa takto:

1. **V § 2 ods. 1 sa dopĺňa písm. e) a pôvodné znenie:**

*(1) Obec Dravce na svojom území ukladá tieto miestne dane:*

*a) daň z nehnuteľností,*

*b) daň za psa,*

*c) daň za užívanie verejného priestranstva,*

*d) daň za nevýherný hracie prístroje.*

**sa mení na nové znenie takto:**

(1) Obec Dravce na svojom území ukladá tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva,

d) daň za nevýherné hracie prístroje,

**e) daň za ubytovanie.**

1. **Za § 13 sa vsúva nový §13a v tomto znení:**

**Daň za ubytovanie**

**§ 13a**

1. Sadzbu dane určuje správca dane, v súlade s ust. § 40 zákona o miestnych daniach v eurách na osobu a prenocovanie v obci Dravce a v časti obce Bukovinka takto:

**0,50 eura na osobu a prenocovanie.**

1. Platiteľ dane je povinný správcovi dane písomne oznámiť vznik a zánik daňovej povinnosti do 30 dní od vzniku alebo zániku daňovej povinnosti na predpísanom tlačive uvedenom v prílohe č. 4 tohto nariadenia, ktoré obsahuje podrobnosti a náležitosti oznamovacej povinnosti.
2. Platiteľ dane je povinný správcovi dane písomne oznámiť počet ubytovaných osôb, počet prenocovaní a výšku vybratej dane za kalendárny polrok.

Oznamovaciu povinnosť si platiteľ dane splní na predpísanom tlačive uvedenom v prílohe č. 5 tohto nariadenia v lehote do 10 dní po uplynutí polroka, v ktorom bola daň vybratá.

1. Na účely dane je platiteľ dane povinný viesť evidenciu dane z ubytovania vybratej od daňovníkov v "Knihe ubytovaných", ku ktorej musia byť doložené potvrdenia o zaplatení dane daňovníkmi a ktorá musí obsahovať nasledovné údaje:

* meno a priezvisko ubytovaného, dátum narodenia, trvalý pobyt, dátum príchodu a odchodu a počet prenocovaní.

1. Platiteľ dane vystaví daňovníkovi potvrdenie o zaplatení dane, v ktorom uvedie sadzbu dane za prenocovanie, počet prenocovaní, výška zaplatenej dane, údaje platiteľa dane a podpis prijímateľa za platiteľa. V prípade použitia dokladu z registračnej pokladne do knihy ubytovaných zapíše číslo dokladu a dátum úhrady.
2. Platiteľ dane odvedie daň z ubytovania správcovi dane do 15 dní po uplynutí polroka, v ktorom bola daň vybratá:
3. v hotovosti do pokladne správcu dane pri platbách do 300 eur alebo
4. bezhotovostným prevodom na účet správcu dane vedený v Prima banke Slovensko a.s., číslo účtu IBAN SK55 5600 0000 0034 0109 7003
5. **Časť Poplatok, § 4 ods. 2 pôvodné znenie:**

*(2) Sadzbu poplatku za odpad určuje obec v súlade s ust. § 78 ods. 1 a § 83 zákona o miestnych daniach nasledovne:*

1. *sadzba poplatku za komunálny odpad 0,033 € za osobu a kalendárny deň,*
2. *hodnotu koeficientu,*
3. *za drobný stavebný odpad bez obsahu škodlivín vo výške 0,070 € za kilogram.*

**sa mení na nové znenie takto:**

1. Sadzbu poplatku za odpad určuje obec v súlade s ust. § 78 ods. 1 a § 83 zákona o miestnych daniach, nasledovne:
2. za komunálny odpad vo výške 0,0357 € za osobu a kalendárny deň,
3. za drobný stavebný odpad bez obsahu škodlivín vo výške 0,070 € za kilogram.

**DRUHÁ ČASŤ - Záverečné ustanovenia**

1. Toto nariadenie bolo schválené Obecným zastupiteľstvom obce Dravce dňa ............................ uznesením číslo .......................
2. Toto nariadenie nadobúda platnosť pätnástym dňom od jeho vyvesenia na úradnej tabuli obce Dravce a účinnosť 1. januára 2018.

V Dravciach, dňa ...................

...................................................................

Peter Faltin, starosta obce